laion/Wikipedia-Exotic huggingface dataset:
ওয়েট ফর মি, ড্যাডি

ওয়েট ফর মি, ড্যাডি হল ক্লড পি. ডেটলফের ধারণ করা একটি আলোকচিত্র যা ১৯৪০ সালের ১লা অক্টোবরে কানাডার নিউ ওয়েস্টমিনস্টারের কলম্বিয়া এভিনিউ-এর এইট স্ট্রিট থেকে ব্রিটিশ কলম্বিয়া রেজিমেন্টের সৈন্যদের মার্চ করার সময় ধারণ করা হয়েছিল। যখন ডেটলফ ছবিটি ধারণ করেছিলেন তখন ওয়ারেন হোয়াইটি বার্নার্ড দৌড়ে তার মায়ের কাছ থেকে তার পিতা প্রাইভেট জ্যাক বার্নার্ডের কাছে যাচ্ছিলেন। আলোকচিত্রটি বৈশ্বিকভাবে ব্যাপক সাড়া ফেলে এবং যুদ্ধের সময় পারিবারিক বন্ধন বুঝাতে ব্যবহার করা হত। ১৯৩৯ সালের ২৬শে আগস্ট শনিবার হিটলার পোল্যান্ডকে হুমকি দেয় ও ডানজিগ শহরটি দাবী করে। ঐদিন সকাল ৪:১৫ মিনিটে ব্রিটিশ কলম্বিয়ার আঞ্চলিক রেজিমেন্ট কানাডীয় রাজধানী থেকে একটি কল পায় এবং তাদের মূল রেজিমেন্টের সাথে যোগাযোগ করতে বলা হয়। সৈন্যরা শহরের অরক্ষিত এলাকাগুলো টহল দিতে ছড়িয়ে পড়ে। ১৯৩৯ সালের ১০ই সেপ্টেম্বর কানাডীয় সংসদ নাৎসি জার্মানির বিরুদ্ধে যুদ্ধ ঘোষণা করে এবং একই মাসে নাৎসি বাহিনী পোল্যান্ড আক্রমণ করে। যখন অন্যান্য ইউনিটগুলোকে যুক্তরাজ্যে পাঠানো হয় তখন ব্রিটিশ কলম্বিয়া রেজিমেন্টকে কানাডার পশ্চিম উপকূলেই রেখে দেওয়া হয়। মাসের পর মাস শহরের বিভিন্ন জায়গায় খোঁড়াখুড়ি ও টহল দেওয়ার পর ১৯৪০ সালের ১লা অক্টোবর তাদেরকে গোপন যাত্রার জন্য নিউ ওয়েস্টমিনস্টারের রেল স্টেশনে যেতে বলা হয়। কানাডীয় আলোচচিত্রগ্রাহক ক্লড পি. ডেটলফ স্থানীয় পত্রিকার জন্য সৈন্যদের মার্চ করার চিত্র ধারণ করার জন্য এইট স্ট্রিটে চলে আসেন; যাতে তিনি পাহাড়ের পাদদেশ থেকে নেমে আসা সৈন্যদের পুরো দলটিকেই ধারণ করতে পারেন। ডেটলফ ছবি ধারণ করার জন্য প্রস্তুতি নিচ্ছিলেন তখনই তিনি লক্ষ্য করলেন একজন বালক (ওয়ারেন হোয়াইটি বার্নার্ড) রাস্তা দিয়ে দৌড়ে তার মায়ের কাছ থেকে তার পিতার কাছে যাচ্ছে। ডেটলফ বিলম্ব না করে চিত্রটি ধারণ করলেন এবং চিত্রটি অল্প সময়ের মধ্যেই সারা বিশ্বে ছড়িয়ে পড়ে; পরবর্তীতে এটি লাইফ সাময়িকীতেও স্থান পায়। যুদ্ধের সময় ব্রিটিশ কলম্বিয়ার প্রত্যেক বিদ্যালয়ের দেওয়ালে চিত্রটি টানানো থাকত। Davis, Chuck (২০১০)। "Wait For Me, Daddy"। The History of Metropolitan Vancouver। সেপ্টেম্বর ২, ২০১২ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৫, ২০১০।  "The Second World War 1939 – 1945"। The British Columbia Regiment (Duke of Connaught's Own) (RCAC)। ২০১০। ৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৫, ২০১০।  Lucas, Dean (জুলাই ৭, ২০১০)। "Wait for me, Daddy"। Famous Pictures। সংগ্রহের তারিখ সেপ্টেম্বর ৫, ২০১২।  Google Street View of photo's location
বিশোষণ (তড়িৎচৌম্বক বিকিরণ)

বিশোষণ ( ইংরেজিতে Absorption) পদার্থবিজ্ঞানের দৃষ্টিকোন থেকে এমন একটি প্রক্রিয়া যার মাধ্যমে একটি ফোটনের শক্তি অন্য কোন একটি বস্তু দ্বারা শোষিত বা গৃহীত হয়। শোষণকারী বস্তুটি হতে পারে একটি পরমাণু যার যোজনী ইলেক্ট্রনগুলো দুইটি ইলেক্ট্রনীয় শক্তিস্তরের মাঝে একটি অবস্থান্তর অবস্থার সৃষ্টি করে অবস্থান করে। এই প্রক্রিয়ায় ফোটনটি ধ্বংস হয়ে যায়। যে শক্তি শোষিত হয় তা পুনরায় বিকিরিত হতে পারে বা তাপে রূপান্তরিত হতে পারে। আর এর ফলে যে মাধ্যমে শক্তি শোষিত হয় তার তাপমাত্রা বেড়ে যেতে পারে। পুনরায় বিকিরিত তরঙ্গের তরঙ্গদৈর্ঘ্য পূর্বের সমান বা বেশি হতে পারে। জড় মাধ্যমের মধ্য দিয়ে চলমান কোন আলো বা যেকোন তড়িৎ চৌম্বকীয় বিকিরণের তীব্রতা উক্ত বিকিরণের চলার পথের দিকে ধীরে ধীরে হ্রাস পায়। তড়িৎচৌম্বক বিকিরণের বিশোষণের সময় এই ঘটনাটিই ঘটে। মাধ্যমের কণিকাগুলো দ্বারা বিকিরণটি প্রতিফলিত হওয়া এবং মাধ্যমের নিজস্ব শোষণের কারণে এটি হয়। কোন একটি বস্তুর শোষণ ক্ষমতা নির্দেশ করে সেই বস্তুটি কি পরিমাণ আলো শোষণ করতে পারবে। এভাবে শোষণ ক্ষমতা নির্ধারণের মাধ্যমে বিয়ার-ল্যাস্বার্ট নীতি ব্যবহার করে পদার্থের অন্যান্য ধর্ম সম্পর্কেও জানা যায়। বিশোষণের পর পুনরায় যে তরঙ্গ বিকিরিত হয় তার বর্ণালী বিশ্লেষণের মাধ্যমে সে সম্পর্কে অনেক কিছু জানা যায়। বিশেষ করে নক্ষত্র গবেষণার ক্ষেত্রে এই প্রক্রিয়া বেশ ভালো কাজ করে। নক্ষত্রের কেন্দ্রে অবস্থিত উত্তপ্ত, ভাস্বর ও উচ্চচাপের গ্যাস অবিচ্ছিন্ন বর্ণালীর সৃষ্টি করে। উচ্চতাপের জন্য পরমাণুগুলো খুব উত্তেজিত অবস্থায় থাকে। কিন্তু এরা এতো ঘনসন্নিবিষ্ট অবস্থায় থাকে যে ইলেক্ট্রনগুলো এক পরমাণু থেকে আরেক পরমাণুতে চলে যেতে পারে। এতে করে শক্তি নির্গত হয় এবং এদেরকে পুনরুত্তেজিত করে। এর ফলে অবিচ্ছিন্ন বর্ণালীর সম্ভাব্য সকল বর্ণ নির্গত হয়। এসব বর্ণালীর বিশ্লেষণ থেকে তারার রাসায়নিক ও ভৌত গঠন জানা যায়। বেশিরভাগ পদার্থের জন্য শোষণের পরিমাণ তড়িৎচৌম্বক বিকিরণের তরঙ্গদৈর্ঘ্যের উপর নির্ভর করে। এর সাথে সাথে কণার বর্ণেরও পরিবর্তন হয় যা আলোর বিছু বর্ণ গ্রহণ করে এবং কিছু প্রতিফলন বা প্রতিসরণের মাধ্যমে ফিরিয়ে দেয়। উদাহরণস্বরুপ কোন বস্তু যদি নীল, সবুজ এবং হলুদ আলো শোষণ করে তাহলে তা লাল দেখাবে। শোষণ বর্ণালী শোষণ বর্ণালীবীক্ষণ প্রতিসরাঙ্ক ক্র্যামার্‌স-ক্রোনিগ সম্পর্ক Thomas, Michael E. (জানুয়ারি ২০০৬)। Optical Propagation in Linear Media: Atmospheric Gases and Particles, Solid-State Components, and Water। Oxford University Press, USA। পৃষ্ঠা 3... (Chapter 1, 2, 7)। আইএসবিএন 978-0-19-509161-8।  ProfHoff, Ken Mellendorf, and Vince Calder (নভেম্বর ২০১০)। "Reflection and Absorption"। Physics Archive - Ask a scientist। Argonne National Laboratory। ২০১০-১১-২১ তারিখে মূল থেকে আর্কাইভ করা। সংগ্রহের তারিখ ২০১০-১১-১৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) বর্ণালীভিত্তিক গণনাযন্ত্র - আণবিক শোষণ বর্ণালীর সঠিক ও দ্রুত গণনার জন্য। আণবিক তথ্যসংগ্রহ
বিশ্বতত্ত্ব

বিশ্বতত্ত্ব বা ভৌত সৃষ্টিতত্ত্ব হল জ্যোতিঃপদার্থবিদ্যার একটি শাখা, যা দিয়ে মূলত মহাবিশ্বের বৃহদাকার কাঠামো, এর গঠন এবং বিবর্তন সম্পর্কিত মৌলিক প্রশ্নের অধ্যয়ন করা হয়। আধুনিক ভৌত সৃষ্টিতত্ত্বের শুরু হয় বিংশ শতাব্দীতে, মূলত আলবার্ট আইনস্টাইনের সাধারণ আপেক্ষিকতাবাদ তত্ত্ব এবং দূরবর্তী মহাজাগতিক বস্তুসমূহের উন্নততর ভৌত পর্যবেক্ষণের ব্যাপক উন্নতিসাধনের সঙ্গে। বৈজ্ঞানিক পর্যবেক্ষণ এবং পরীক্ষার মাধ্যমে মহাবিশ্বের বোঝাপড়া গঠনে পদার্থবিজ্ঞান এবং জ্যোতিঃপদার্থবিজ্ঞানে কেন্দ্রীয় ভূমিকা পালন করেছে। Karl Hille, সম্পাদক (১৩ অক্টোবর ২০১৬)। "Hubble Reveals Observable Universe Contains ১০ Times More Galaxies Than Previously Thought"। NASA। সংগ্রহের তারিখ ১৭ অক্টোবর ২০১৬।
সুভা (চলচ্চিত্র)

সুভা চাষী নজরুল ইসলাম পরিচালিত ২০০৫ সালের বাংলাদেশী নাট্য চলচ্চিত্র। ছবিটি নির্মিত হয়েছে রবীন্দ্রনাথ ঠাকুর এর সুভা ছোটগল্প অবলম্বনে। সুভা চলচ্চিত্রটি প্রযোজনা এবং পরিবেশনায় রয়েছেন ইমপ্রেস টেলিফিল্ম। ছবিটিতে নাম ভূমিকায় অভিনয় করেছেন অভিনেত্রী পূর্ণিমা এবং আরও একটি গুরুত্বপূর্ণ চরিত্রে অভিনয় করেছেন শাকিব খান। এছাড়াও সহ-শিল্পীদের মধ্যে রয়েছেন সুজাতা, তুষার খান, সালেহ আহমেদ। শাকিব খান ও পূর্ণিমা তাদের অসাধারন অভিনয়ের জন্য সর্বস্তরে প্রশংসিত হয়েছিলেন। সুভাসিনীকে গ্রামে সবাই সুভা বলেই ডাকে। সুভাসিনী হল যে মিষ্টি স্বরে কথা বলে। তার বড় দুই বোন সুহাসিনী ও সুকেশিনীর নামের সাথে মিলিয়ে তার নাম রাখা হয়। কিন্তু সুভা জন্ম থেকে কথা বলতে ও শুনতে পারে না। বোবা ও কালা হওয়ায় সমবয়সীদের সাথে সে খেলা করতে গেলে তারা তাকে খেপিয়ে তোলে। সে তাদের খেলা পণ্ড করে দিয়ে চলে যায়। সমবয়সী মেয়েদের সাথে খেলতে না পারায় তার সখ্যতা গড়ে ওঠে গ্রামের যুবক প্রতাপের সাথে। প্রতাপ ও সুভা একে অপরকে বুঝে এবং ভালবাসতে শুরু করে। প্রতাপ সুভার বাবাকে তাদের বিয়ের কথা বলে। সুভার বাবা বাণীকণ্ঠ প্রতাপের বাবা গোবিন্দের কাছে তাদের বিয়ের প্রস্তাব নিয়ে আসে। কিন্তু গোবিন্দ তা ফিরিয়ে দেয় এবং তাকে অপমান করে বাড়ি থেকে বের করে দেয়। অপমানিত হয়ে বাড়ি ফিরে বাণীকণ্ঠ তার স্ত্রী ও মেয়েকে নিয়ে কোলকাতায় তার বড় মেয়ের বাড়ি চলে যায়। সেখানে তারা সুভার বিয়ের জন্য পাত্র দেখে। পাত্র নিবারণ তার বন্ধুকে নিয়ে সুভাকে দেখতে আসে এবং তাদের মেয়ে পছন্দ হয়। ফলে শীঘ্রই নিবারণ সুভাকে বিয়ে করে। কিন্তু বিয়ের পরদিন সে জানতে পারে সুভা কথা বলতে পারে না, যা সুভার জন্য দুঃখ বয়ে নিয়ে আসে। পূর্ণিমা - সুভা শাকিব খান - প্রতাপ গোস্বামী তুষার খান - গোবিন্দ গোস্বামী, প্রতাপের বাবা সুজাতা - রাসমনি, সুভার মা সালেহ আহমেদ - বাণীকণ্ঠ, সুভার বাবা সাজন - নিবারণ, সুভার স্বামী সবিতা ব্যানার্জি আইরিন পারভিন লোপা জেসিকা ইতি চাষী নজরুল ইসলাম - কবিরাজ সুভা চলচ্চিত্রটির সঙ্গীত পরিচালনা করেছে ইমন সাহা। গীত রচনা করেছেন কবির বকুল। এছাড়া রবীন্দ্রনাথ ঠাকুরের দুটি গান ব্যবহৃত হয়েছে। গানে কণ্ঠ দিয়েছেন রেজওয়ানা চৌধুরী বন্যা, মিতা হক, ঝুমু খান, বাপ্পা মজুমদার ও সাদী মহম্মদ। লাক্স চ্যানেল আই পারফরমেন্স পুরস্কার মনোনীত: সেরা অভিনেতা (সমালোচক) - শাকিব খান মনোনীত: সেরা অভিনেতা (দর্শক জরিপ) - শাকিব খান জোয়াদ, আবদুল্লাহ (২০১০)। বাংলাদেশের চলচ্চিত্র: পাঁচ দশকের ইতিহাস। ঢাকা: জ্যোতিপ্রকাশ। পৃষ্ঠা ৬৩৮। আইএসবিএন 984-70194-0045-9। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "তিন সুভা"। দৈনিক প্রথম আলো। ৫ আগস্ট ২০১০। সংগ্রহের তারিখ ২৯ জুন ২০১৭। [স্থায়ীভাবে অকার্যকর সংযোগ] অলি, সোমেশ্বর (৮ মে ২০১৪)। "সুভা এবং চন্দরার গল্প"। দৈনিক সমকাল। ১৩ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৭।  আদনান, জামাল উদ্দিন (১৬ জুলাই ২০১৩)। "শাকিব আর পূর্ণিমার "সুভা""। বাংলা মুভি ডেটাবেজ। সংগ্রহের তারিখ ২৯ জুন ২০১৭।  ইন্টারনেট মুভি ডেটাবেজে সুভা (ইংরেজি) বাংলা মুভি ডেটাবেজে সুভা
সক্রিয় ছায়াপথ কেন্দ্রীণ

যেসব ছায়াপথের কেন্দ্র পুরো ছায়াপথের তুলনায় বেশি সক্রিয় এবং উজ্জ্বল তাদেরকে সক্রিয় ছায়াপথ কেন্দ্রীন বলা হয়। এ ধরনের ছায়াপথ কর্তৃক উৎপাদিত শক্তির বৃহদাংশ তার সাধারণ উপাদানগুলো থেকে আসে না। অর্থাৎ এদের মধ্যস্থিত তারা, ধূলিকণা এবং আন্তঃছায়াপথীয় মাধ্যম মোট বিকিরণের খুব বেশি অংশ বিকিরণ করে না। এই শক্তি ছায়াপথের ধরনের উপর নির্ভর করে বিভিন্ন তড়িচ্চুম্বকীয় বর্ণালী, যেমন অবলোহিত, রেডিও তরঙ্গ, অতিবেগুনী, এক্স রশ্মি এবং গামা রশ্মি হিসেবে নিঃসারিত হয়। এ ধরনের ছায়াপথের নাম হিসেবে এজিএন শব্দটি বহুল ব্যবহৃত হয়। এর পূর্ণরুপ হল: Active Galactic Nuclei বা সক্রিয় ছায়াপথ কেন্দ্রীন। কারণ এই ছায়াপথগুলো এর কেন্দ্রে অবস্থিত একটি বদ্ধ অঞ্চল থেকে প্রচুর শক্তি পায়। ১৯০৮ সালে মার্কিন জ্যোতির্বিজ্ঞানী এডওয়ার্ড এ. ফ্যাথ অনেক উজ্জ্বল ছায়াপথের কেন্দ্রে বিশোষণ রেখার অস্তিত্ব প্রমাণ করেন। এই ছায়াপথগুলোকে তখন ডাকা হতো স্পাইরাল নেবুলা বা কুণ্ডলাকার নীহারিকা। কারণ তখনও হাবল আসেননি এবং যথারীতি আমাদের ছায়াপথের মত অনেক তারা সমষ্টি যে রয়েছে তা আবিষ্কৃত হয়নি। পরবর্তীতে ফ্যাথ আবার এনজিসি ১০৬৮ নামক ছায়াপথটির বর্ণালিতে গুরুত্বপূর্ণ নিঃসরণ রেখা খুঁজে পান যা বেশ অস্বাভাবিক। ১৯২৬ সালে এডুইন হাবল তিনটি ছায়াপথের বর্ণালিতে গ্রহীয় নীহারিকা তথা প্ল্যানেটারি নেবুলার মত বৈশিষ্ট্য দেখতে পান। ১৯৪৩ সালে মার্কিন জ্যোতির্বিজ্ঞানী কার্ল সিফার্ট ৬ টি ছায়াপথের অত্যন্ত ঘন ও উজ্জ্বল কেন্দ্রের বর্ণালী বিশ্লেষণ করেন। তিনি এসব বর্ণালিতে বিশোষণ রেখার চেয়ে বড় নিঃসরণ রেখা দেখতে পান, নিঃসরণ রেখাগুলো আবার পরমাণুর বিভিন্ন আয়নীকরণ অবস্থার কারণে সৃষ্টি হয়েছে বলে জানা গিয়েছিল। এই ছায়াপথগুলোকেই বর্তমানে সিফার্ট ছায়াপথ বলা হয়। ১৯৬৩ সালে ক্যালটেকে কর্মরত নেদারল্যান্ডের জ্যোতির্বিজ্ঞানী মার্টিন শ্মিট ৩সি ২৭৩ নামে একটি এজিএন আবিষ্কার করেন পরবর্তীকালে যার নাম হয় কুয়েসাই-স্টেলার রেডিও সোর্স (কিউএসও) বা সংক্ষেপে কোয়েজার। তিনি এই কোয়েজারের বর্ণালীতে হাইড্রোজেন বালমার শ্রেণীর নিঃসরণ রেখা দেখতে পান। বস্তুটির লাল সরণের পরিমাণ ছিল ০.১৬। কোয়েজার আবিষ্কারের জন্য মার্টিন শ্মিট যথেষ্ট খ্যাতি অর্জন করেন, টাইম ম্যাগাজিনের প্রচ্ছদে তার ছবি ছাপা হয়। তিনি বালমার শ্রেণীর আলফা, বিটা এবং গামা তিনটি রেখাই খুঁজে পেয়েছিলেন। ১৯০৮ - লিক মানমন্দিরে এডওয়ার্ড ফ্যাথ সিফার্ট ছায়াপথের প্রথম দৃশ্যমান আলোকীয় বর্ণালী আবিষ্কার করেন। তিনটি প্যারামিটার দ্বারা সক্রিয় ছায়াপথ কেন্দ্রীনের শ্রেণিবিন্যাস করা হয়: আলোকীয় পরিবর্তনশীলতা (optical variability), বেতার নিঃসরণ (radio emission) এবং বর্ণালী সারির প্রস্থ (spectral line width)। কোয়াসার রেডিও ছায়াপথ সেফার্ট ছায়াপথ ব্লাজার কৃষ্ণগহ্বর
আপাত-নক্ষত্র

আপাত-নক্ষত্র বা কোয়েসার হল আপাত-নাক্ষত্রিক বেতার উৎস (ইংরেজি Quasi-Stellar Radio Source)-এর সংক্ষিপ্ত রূপ। এই জ্যোতিষ্কটি তড়িৎচৌম্বক শক্তির একটি উৎস যার আলো খুব উচ্চমাত্রার লোহিত অপসারণ প্রদর্শন করে। বিজ্ঞানীদের মত্রে এই লোহিত অপসারণের কারণ হাবলের নীতি। সুতরাং বোঝাই যায় যে কোয়েসারগুলি অনেক দূরে অবস্থিত। এত দূরত্বে অবস্থিত কোয়সারসমূহে তখনই কেবল নিরীক্ষণ করা যাবে যদি এদের উজ্জ্বলতা কিছু ক্ষণজীবী অতিনবতারা এবং গামা রশ্মির বিদারণ ছাড়া অন্যসব খ-বস্তু থেকে বেশি হয়। তাই আজ এটি সুস্পষ্ট যে এদের উজ্জ্বলতা এরকমই যে তা কয়েক হাজার আকাশগঙ্গা ছায়াপথ আকৃতির ছায়াপথের মিলিত উজ্জ্বলতার চেয়েও বেশি। আলোকীয় দূরবীক্ষণ যন্ত্রে এদেরকে তারার মত বিন্দুবৎ দেখায়। প্রথমে এদের সবগুলোকে রেডিও সক্রিয় মনে করা হলেও পরে দেখা যায় অনেক কোয়াসারই রেডিও সক্রিয় নয়। তাই বর্তমানে এদেরকে সাধারণভাবে আপাত-নাক্ষত্রিক বস্তু বা কিউএসও (QSO, Quasi-Stellar Object) বলা হয়। রেডিও টেলিস্কোপ ব্যবহার করে এটি আবিষ্কার করা হয়। আপাত-নক্ষত্র (quasi stellar objects) আমাদের সূর্যের তুলনায় বিলিয়ন পরিমাণ আয়তনে বৃহৎ।সাধারনত এরা সূর্যের তুলনায় দশ থেকে বারো বিলিয়ন গুণ বড় হয়ে থাকে।আর উৎপন্ন শক্তি সূর্যের তুলনায় প্রায় চারশত বিশ ট্রিলিয়ন।এসব আপাত নক্ষএ থেকে তড়িৎ চৌম্বকীয় তরঙ্গের বিকিরণ হয়ে থাকে। এ পর্যন্ত প্রায় মিলিয়নের অধিক আপাত-নক্ষএের সন্ধান মিলেছে।সবচেয়ে নিকটতম আপাত নক্ষত্রের দূরত্ব প্রায় ছয়শ মিলিয়ন আলোকবর্ষ দূরে।[Shuchi] সক্রিয় কেন্দ্রীন ছায়াপথ (এজিএন) ব্লাজার অতিবৃহৎ কৃষ্ণহ্বর ক্ষুদ্র কোয়াসার Wu, Xue-Bing; ও অন্যান্য (২০১৫)। "An ultraluminous quasar with a twelve-billion-solar-mass black hole at redshift 6.30"। Nature। 518 (7540): 512–5। arXiv:1502.07418 । ডিওআই:10.1038/nature14241। পিএমআইডি 25719667। বিবকোড:2015Natur.518..512W।  ৩সি ২৭৩, উজ্জ্বলতম কোয়াসার ৩সি ২৭৩: ঋতুর পরিবর্তনশীল কোয়াসার নাসা গডার্ড স্পেস ফ্লাইট সেন্টারের সংবাদ ওয়েব্যাক মেশিনে আর্কাইভকৃত ১৬ এপ্রিল ২০১১ তারিখে কিউএসও লোহিত অপসারণের হিস্টোগ্রাম এসডিএসএস কৃষ্ণগহ্বর: Gravity's Relentless Pull কোআসারের উপর একটি গবেষণা (স্পেসডেইলি) জুলাই ২৬, ২০০৬
এর্নস্ট বরিস কাইন

এর্নস্ট বরিস কাইন (জার্মান: Ernst Boris Chain) একজন জার্মান বংশোদ্ভূত ব্রিটিশ প্রাণরসায়নবিদ। তিনি ১৯৪৫ সালে চিকিৎসাবিজ্ঞানে নোবেল পুরস্কার লাভ করেন। কাইন ১৯০৬ সালের ১৯ জুন বার্লিনে জন্মগ্রহণ করেন। তিনি কেমব্রিজ বিশ্ববিদ্যালয় এ ফ্রেডরিখ গোল্যান্ড হপকিন্স এর অধীনে ফসফোলিপিড নিয়ে কাজ শুরু করেন। তিই ১৯৩৫ সালে অক্সফোর্ড বিশ্ববিদ্যালয় এর রোগতত্ত্বের প্রভাষক নিযুক্ত হন। E. P. Abraham (২০০৪)। "'Chain, Sir Ernst Boris (1906–1979)"। অক্সফোর্ড ডিকশনারি অব ন্যাশনাল বায়োগ্রাফি (অনলাইন সংস্করণ)। অক্সফোর্ড বিশ্ববিদ্যালয় প্রেস। ডিওআই:10.1093/ref:odnb/30913। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (সাবস্ক্রিপশন বা যুক্তরাজ্যের গণগ্রন্থাগারের সদস্যপদ প্রয়োজন।) Shampo, M. A.; Kyle, R. A. (২০০০)। "Ernst Chain--Nobel Prize for work on penicillin"। Mayo Clinic Proceedings। 75 (9): 882। ডিওআই:10.4065/75.9.882 । পিএমআইডি 10994820। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Raju, T. N. (১৯৯৯)। "The Nobel chronicles. 1945: Sir Alexander Fleming (1881-1955); Sir Ernst Boris Chain (1906-79); and Baron Howard Walter Florey (1898-1968)"। Lancet। 353 (9156): 936। এসটুসিআইডি 54397485। ডিওআই:10.1016/S0140-6736(05)75055-8। পিএমআইডি 10094026। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Notter, A. (১৯৯১)। "The difficulties of industrializing penicillin (1928-1942) (Alexander Fleming, Howard Florey, Ernst Boris Chain)"। Histoire des Sciences Médicales। 25 (1): 31–38। পিএমআইডি 11638360। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Abraham, E. P. (১৯৮০)। "Ernst Chain and Paul Garrod"। The Journal of Antimicrobial Chemotherapy। 6 (4): 423–424। ডিওআই:10.1093/jac/6.4.423 । পিএমআইডি 7000741। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mansford, K. R. (১৯৭৯)। "Sir Ernst Chain, 1906-1979"। Nature। 281 (5733): 715–717। ডিওআই:10.1038/281715a0 । পিএমআইডি 399328। বিবকোড:1979Natur.281..715M। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Abraham, E. P. (১৯৭৯)। "Obituary: Sir Ernst Boris Chain"। The Journal of Antibiotics। 32 (10): 1080–1081। ডিওআই:10.7164/antibiotics.32.1087 । পিএমআইডি 393682। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sir Ernst Chain"। British Medical Journal। 2 (6188): 505। ১৯৭৯। পিএমআইডি 385104। পিএমসি 1595985 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ernst Boris Chain"। Lancet। 2 (8139): 427–428। ১৯৭৯। এসটুসিআইডি 208792351। ডিওআই:10.1016/s0140-6736(79)90449-5। পিএমআইডি 89493। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wagner, W. H. (১৯৭৯)। "In memoriam, Dr. Ernst Boris Chain"। Arzneimittel-Forschung। 29 (10): 1645–1646। পিএমআইডি 391241। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ড্যান্সিং ম্যান

ড্যান্সিং ম্যান হল দ্বিতীয় বিশ্বযুদ্ধের পর অস্ট্রেলিয়ার রাস্তা থেকে ধারণ করা একটি ঐতিহাসিক আলোকচিত্র বা ভিডিওচিত্রের নাম। ১৯৪৫ সালের ১৫ই আগস্ট দ্বিতীয় বিশ্বযুদ্ধ শেষে অস্ট্রেলিয়ার সিডনিতে মানুষ যুদ্ধ জয় উদ্‌যাপন করার জন্য রাস্তায় নেমে আসে। এসময় একজন প্রতিবেদক একজন আনন্দিত ব্যক্তির কাছ থেকে তার অনুভূতি জানতে চাচ্ছিলেন; লোকটি নাচার সময় তিনি অস্ট্রেলীয় সংস্করণের নিউজরিল মুভিটোন সংবাদের মোসন পিকচার ফিল্মে ধরা পরেন। দৃশ্যটি বিশ্বব্যাপী জনপ্রিয়তা পায় এবং এটি অস্ট্রেলীয় সংস্কৃতিতে অন্যন্য স্থান দখল করে আছে। একই সাথে এই আলোকচিত্রকে অস্ট্রেলিয়া ও বিভিন্ন দেশে যুদ্ধজয়ের প্রতীকি ছবি হিসেবে মনে করা হয়। ড্যান্সিং ম্যানের পরিচিতি নিয়ে অনেক বিতর্ক রয়েছে। ফ্রাঙ্ক ম্যাকঅ্যালারি নামে একজন অবসরপ্রাপ্ত ব্যরিস্টার দাবী করেন ১৯৪৫ সালের ১৫ই আগস্ট সিডনির এলিজাবেথ সড়কের ব্যক্তিটি তিনি নিজে। রাণীর পরামর্শক চেস্টার পোর্টার ও সাবেক ক্ষতিপূরণ আদালতের বিচারক ব্যারি এগান উভয়ই ব্যক্তিটিকে ম্যাকঅ্যালারি বলে নিশ্চিত করেন। অস্ট্রেলীয় সেভেন টেলিভেশন নেটওয়ার্ক হয়ার আর দে নাউ নামে একটি অনুষ্ঠানের মাধ্যমে রহস্য সমাধানের চেষ্টা করেছিল। টেলিভিশন নেটওয়ার্ক একজন ফরেনসিক বিশেষজ্ঞ ভাড়া করেছিল যিনি ছবিটি বিশ্লেষণ করে বলেন ছবির ব্যক্তিটি ম্যাকঅ্যালারি হওয়ার সম্ভাবনাই বেশি। অস্ট্রেলীয় রয়াল মিন্ট ২০০৫ সালের একটি এক ডলারের মুদ্রায় বিষয়টিকে স্বরণীয় করে রাখতে আর্ন হিল নামে একজনকে চিত্রাইত করেন। মি. হিল বরেন, ক্যামেরা যখন আমার দিকে ঘরল তখন, আমি একটু লাফ দিয়েছিলাম। মুদ্রাটির নকশা করেন ওজেসি পেইত্রানিক, মুদ্রাটিতে কোন নাম লেখা হয় নি। ফিল্ম ওয়ার্ল্ড পিটি লি. এর রেবেকা কেনান বলেন নৃত্যরত লোকটি সম্ভবত প্যাট্রিক ব্ল্যাকআল। ব্ল্যাকআল দাবী করেন, তিনিই হলেন মূল ড্যান্সিং ম্যান ও তিনি সংবিধিবদ্ধ ঘোষণাপত্রে স্বাক্ষরও করেছেন। ভি-জে ডে ইন টাইমস স্কয়ার - ১৪ আগস্ট, ১৯৪৫ সালে নিউ ইয়র্ক শহরের টাইমস স্কয়ার থেকে ধারণ করা একটি আলোকচিত্র। Macy, Richard. "Who is the dancing man?." Sydney Morning Herald, 8 December 2004 "Dancing man still got the moves." St George Leagues Club, Leagues Club Journal. 25 July 2005 Macy, Richard. "Who is the dancing man?." Sydney Morning Herald, 8 December 2004 Stephens, Tony. "Famous pirouette of peace stepping up to a war dance" Sydney Morning Herald, 10 August 1995 Movietone clip with teacher's notes on australianscreen online
মূর্ধন্য ব্যঞ্জনধ্বনি

যেসব ব্যঞ্জনধ্বনির উচ্চারণকালে জিহ্বার ডগাটি উল্টিয়ে মূর্ধাটি স্পর্শ করে বা তার কাছে নিকটবর্তী হয় সেগুলোকে মূর্ধন্য বা প্রতিবেষ্টিত ব্যঞ্জনধ্বনি বলা হয়। উপাত্ত নিখুঁত না হলেও বিশ্বের ২০% ভাষায় কোনোরকমে মূর্ধন্য ব্যঞ্জনধ্বনি বিদ্যমান। ভারতীয় উপমহাদেশে, বিশেষত ইন্দো-আর্য ও দ্রাবিড় ভাষায় মূর্ধন্য ব্যঞ্জনধ্বনি পাওয়া যায়। এছাড়া ঐ অঞ্চলে মুন্ডা ও বুরুশাসকি ভাষাতেও এই ধ্বনি বিদ্যমান। তবে বাংলা ভাষাসহ বিভিন্ন ভাষায় বিশুদ্ধ "মূর্ধন্য" ব্যঞ্জনধ্বনি নেই, অথচ "ট", "ঠ", "ড", "ঢ", "ণ", "ড়" ও "ঢ়" বর্ণের উচ্চারণরীতি (যথাক্রমে ʈ, ʈʰ, ɖ, ɖʱ, ɳ, ɽ ও ɽʱ) প্রাক্তন বাংলায় মূর্ধন্য ও প্রতিবেষ্টিত ছিল। এগুলোর উচ্চারণস্থানটি বর্তমানে দন্তমূলীয় বা পশ্চাদ্দন্তমূলীয়। Ian Maddieson (with a chapter contributed by Sandra Ferrari Disner); Patterns of sounds; Cambridge University Press, 1984. আইএসবিএন ০-৫২১-২৬৫৩৬-৩
দন্তমূলীয় ব্যঞ্জনধ্বনি

জিহ্বার ডগাটি দাঁতের পিছনের শক্ত অংশ বা দন্তমূলে স্পর্শ করে বা তার কাছে নিকটবর্তী হয়ে যেসব ধ্বনি উচ্চারিত হয়, সেগুলোকে দন্তমূলীয় ব্যঞ্জনধ্বনি বলা হয়। বাংলা ভাষার "ন", "র", "ল", ও "স" বর্ণগুলোর উচ্চারণ দন্তমূলীয় বলা হয়। কিছু-কিছু অঞ্চলে বাংলা "ট", "ঠ", "ড", ও "ঢ" বর্ণগুলোর উচ্চারণস্থানও দন্তমূলীয়।
ফুসফুসনির্গত ব্যঞ্জনধ্বনি

যেসব ব্যঞ্জনধ্বনি উচ্চারণকালে ফুসফুসের ঠেলাতে বহির্গামী বায়ুপ্রবাহ সৃষ্টি হয় সেগুলোকে ফুসফুসনির্গত ব্যঞ্জনধ্বনি বলা হয়। বায়ুটি ফুসফুস থেকে তিনটি পথ দিয়ে বের হতে পারেঃ কেন্দ্রিক পথে, পার্শ্বিক পথে, বা নাসিক পথে। বিশ্বের সব ভাষায় ফুসফুসনির্গত ব্যঞ্জনধ্বনি আছে, অবশ্য অনেকগুলো ভাষায় কয়েকটি অফুসফুসনির্গত ব্যঞ্জনধ্বনিও আছে।
ত্রি-আলফা প্রক্রিয়া

'ত্রি-আলফা পদ্ধতি এমন একটি পদ্ধতির নাম যার মাধ্যমে তিনটি হিলিয়াম কেন্দ্রীন তথা আলফা কণিকা কার্বনে পরিণত হয়। এতে ১০০,০০০,০০০ কেলভিন তাপমাত্রার প্রয়োজন হয়। লাল দানব তারাগুলো এই পদ্ধতিতেই শক্তি নিঃসরণ করে। তারার অভ্যন্তরে যেখানে প্রচুর হিলিয়াম রয়েছে সেখানে এই বিক্রিয়া ঘটে। সাধারণত প্রাচীন তারাগুলোর অভ্যন্তরভাগে প্রোটন-প্রোটন চক্র এবং কার্বন নাইট্রোজেন অক্সিজেন চক্রের মাধ্যমে হিলিয়াম উৎপাদিত হয়ে এর কেন্দ্রে জমা হয়। এজন্য এসব তারায় ত্রি-আলফা পদ্ধতি বেশি কার্যকর হয়। তারার কেন্দ্রে হাউড্রোজেন দহন শেষ হয়ে যাবার পর এই অংশটি নিঃশেষিত থাকে যতক্ষণ না তাপমাত্রা হিলিয়াম দহনের মত মাত্রায় পৌঁছায়। ৪He + ৪He ↔ ৮Be ৮Be + ৪He ↔ ১২C + γ + ৭.৩৬৭ MeV এই পদ্ধতিতে মোট ৭.২৭৫ মেগা ইলেক্ট্রন ভোল্ট শক্তি বিমুক্ত হয়। ত্রি-আলফা পদ্ধতি ঊলত কার্বন-১২ আইসোটোপের উপর নির্ভর করে যার রেজোন্যান্স হিলিয়াম-৪ এবং বেরিলিয়াম-৮ এর শক্তির প্রায় সমান। ১৯৫২ সালের পূর্বে এত উচ্চ কোন শক্তিস্তরের কথা মানুষের জানা ছিলনা। জ্যোতিঃপদার্থবিজ্ঞানী ফ্রেড হয়েল প্রথম বলেন যে কার্বন-১২ প্রকৃতিতে এত বেশি পরিমাণে রয়েছে যে এই প্রাচুর্যই তার রেজোন্যান্সের প্রমাণ দেয়। তিনি পরমাণু বিজ্ঞানী উইলিয়াম আলফ্রেড ফোলারকে একটি প্রস্তাব দেন। প্রোটন-প্রোটন চক্র কার্বন নাইট্রোজেন অক্সিজেন চক্র
নৈকট্য ব্যঞ্জনধ্বনি

নৈকট্য ব্যঞ্জনধ্বনি বা অন্তঃস্থ ব্যঞ্জনধ্বনি হল সেসব ব্যঞ্জনধ্বনি, যা উচ্চারণকালে কোন উচ্চারক একটি উচ্চারণস্থানের কাছে নিকটবর্তী হয়। বাংলা লিপিতে "র" বর্ণের উচ্চারণরীতি নৈকট্য।
আলফাডাঙ্গা উপজেলা

আলফাডাঙ্গা উপজেলা বাংলাদেশের ফরিদপুর জেলার অন্তর্গত একটি উপজেলা। এই উপজেলার উত্তরে বোয়ালমারী উপজেলা ও চন্দনা-বারাশিয়া নদী, দক্ষিণে নড়াইল জেলার লোহাগড়া উপজেলা, পূর্বে গোপালগঞ্জ জেলার কাশিয়ানী উপজেলা ও বোয়ালমারী উপজেলা, পশ্চিমে নড়াইল জেলার লোহাগড়া উপজেলা ও মাগুরা জেলার মহম্মদপুর উপজেলা। বাংলাদেশের ১৩তম জেলা যশোরের অন্তর্গত ছিল বর্তমান (২০১১) আলফাডাঙ্গা উপজেলা। কবে কখন আলফাডাঙ্গার নামকরণ করা হয়েছিল তার সঠিক তথ্য জানা যায়নি। তবে কেউ কেউ বলেন মধুমতি নদীর কূলে "আলফা" নামক এক ধরনের লতানো ফুল ডাঙ্গায় ফুটতো এবং সেই ফুলের নামানুসারে আলফাডাঙ্গার নামকরণ করা হয়েছে। আবার অনেকে মনে করেন অল্পডাঙ্গা বা আলিফাডাঙ্গা থেকে আলফাডাঙ্গার নামকরণ করা হয়। ১৯৬০ সালে আলফাডাঙ্গা থানাকে ফরিদপুর জেলার সঙ্গে যুক্ত করা হয়। পূর্বে এটি ছিল যশোর জেলার নড়াইল মহকুমার আওতাধীন। ভৌগোলিক দিক থেকে আলফাডাঙ্গা একটি গুরুত্বপূর্ণ স্থান। এটি ইতিহাসের অনেক সাক্ষীবহন করে আছে। ইউনিয়ন ৬টি, মৌজা ৯২টি, গ্রাম ১২১টি। ইউনিয়ন গুলি হচ্ছে: বুড়াইচ ইউনিয়ন গোপালপুর ইউনিয়ন, আলফাডাঙ্গা টগরবন্দ ইউনিয়ন পাঁচুরিয়া ইউনিয়ন বানা ইউনিয়ন আলফাডাঙ্গা ইউনিয়ন আলফাডাঙ্গায় ৩ টি কলেজ রয়েছে। আলফাডাঙ্গা সরকারী ডিগ্রী কলেজ, আলফাডাঙ্গা আদর্শ কলেজ, কাজী সিরাজুল ইসলাম হোমিওপ্যাথিক কলেজ। শিক্ষার উন্নয়নে এই ৩ টি কলেজ বিশেষ ভূমিকা পালন করে আসছে। আলফাঙ্গা সরকারী ডিগ্রী কলেজ ১৯৮৬ সালে প্রতিষ্ঠিত হয়। আলফাডাঙ্গা উপজেলায় দুটি নদী আছে। সেগুলো হচ্ছে মধুমতি নদী ও চন্দনা-বারাশিয়া নদী। চাঁদড়া জমিদার বাড়ি মীরগঞ্জ নীলকুঠি আলফাডাঙ্গা উপজেলার বারাংকুলা ও ফলিয়া গ্রামের মধ্যবর্তী স্থানে বারাশিয়া নদী সংলগ্ন অবস্থিত। ফরিদপুর অঞ্চলের নীল চাষের প্রধান কার্যালয় ছিল মীরগঞ্জ নীলকুঠি। ১৮৩৩ সালের পরবর্তী সময়ে এই কুঠির আওতায় ৫২টি কুঠি ছিল। এখানে এক ইংরেজ সাহেবের সমাধী ছিল। কুঠি ঘিরে এখানে গড়ে উঠেছিল বাজার। প্রতিবেদক, বিশেষ (২০২৪-০৮-২০)। "সিটি মেয়রসহ ১ হাজার ৮৭৬ জনপ্রতিনিধিকে অপসারণ"। দৈনিক প্রথম আলো। সংগ্রহের তারিখ ২০২৪-০৮-২০।  প্রতিবেদক, বিশেষ (২০২৪-০৮-২০)। "সিটি মেয়রসহ ১ হাজার ৮৭৬ জনপ্রতিনিধিকে অপসারণ"। দৈনিক প্রথম আলো। সংগ্রহের তারিখ ২০২৪-০৮-২০।  "আলফাডাঙ্গা উপজেলা - বাংলাপিডিয়া"। bn.banglapedia.org। সংগ্রহের তারিখ ২০১৯-০৭-১০।  "আলফাডাঙ্গা উপজেলা"। alfadanga.faridpur.gov.bd। সংগ্রহের তারিখ ২০১৯-০৭-১০।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৭, আইএসবিএন ৯৭৮-৯৮৪-৮৯৪৫-১৭-৯। মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৬০৫। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) বাংলাপিডিয়ায় আলফাডাঙ্গা উপজেলা